Radikalni nacionalizam u Rusiji
<s>Radikalni nacionalizam u Rusiji odnosi se na ekstremno nacionalističke pokrete, skupine ili organizacije krajnje desnice ili krajnje ljevice u Ruskoj Federaciji.</s><s>Sam pojam "nacionalist" je u Rusiji sinonim za radikalni nacionalizam.</s><s>Ipak, često se miješa sa fašizmom u toj državi: iako ne odgovara formalnim definicijama fašizma, zajedničke su im spone šovinizam i ksenofobija.</s><s>U drugim pogledima, njihova stajališta se razlikuju.</s><s>Pojedini pokreti drže političko stajalište da država mora biti instrument nacionalizma (npr. Eduard Limonov i njegova Nacional-boljševička stranka), dok drugi (npr. Rusko nacionalno jedinstvo) posežu za osvetničkim taktikama protiv navodnih "neprijatelja Rusije" bez da ulaze u politiku.</s>

<s>Historijski, preteća ovakvim tendencijama bili su crnostotinaši u imperijalnoj Rusiji.</s><s>Moderne antisemitske, rasističke i neofašističke organizacije uključuju Pamjat, Rusku nacional-socijalističku partiju i druge.</s><s>Pojedini ekstremni nacionalisti, kao što su Aleksandar Dugin, zagovaraju ruski ekspanzionizam, euroazijske vrijednosti i razne teorije zavjere.</s>

<s>1997., moskovski antifašistički centar je procijenio da postoji 40 nacional-ekstremističkih skupina u Ruskoj Federaciji.</s><s>Isti izvor naveo je i 35 ekstremističkih novina, od kojih je najveća Zavtra.</s><s>Ovakvi pokreti su se ukorijenili u toj državi.</s><s>Velik doprinos antiliberalnim i antimodernim nacionalističkim pokretima dala je upravo ruska pravoslavna crkva.</s>

<s>Tijekom vladavine Vladimira Putina, ruska politika je prešla iz spoja oligarhije, demokracije i anarhije u režim autokracije sa nekim fašističkim obilježjima, i od napora da imitira Zapad u verbalnu agresivnost prema SAD i naporima da se osigura ruska dominacija nad bivšim imperijalnim prostorom.</s><s>Pojedini akademičari su optužili Putina da je isto tako ohrabrivao radikalne nacionaliste, poglavito tijekom krimske krize kada je u govoru 18.3. 2014. optužio "zapadne sile" da "stvaraju probleme" uz pomoć domaćih petokolonaša, "neskladne skupine sastavljene od nacionalnih izdajica", dok su drugi smatrali da je radikalne nacionaliste samo htio uključiti u širi nacionalni konsenzus koji je htio izgraditi.</s><s>Donald Jensen je upozorio da je Kremlj 2014.-2015. odlučio iskoristiti radikalne nacionaliste kako bi izvršio mobilizaciju stanovništva tijekom krimske krize, ali da bi takvi podvizi mogli izmaći kontroli.</s>

<s>Izvori</s>

<s>Literatura 
Naučne publikacije i žurnali</s>

<s>Knjige</s>

<s>Ostalo</s>

<s>Eksterni linkovi 
 SOVA website posvećen praćenju nacional-rasističkih tendencija u Ruskoj Federaciji
 Što stoji iza neonacističkih pogroma u Moskvi? tportal, 23.12. 2010.</s>

<s>Ruski nacionalizam
Ekstremna desnica</s>

